1 मिनु नोले परमप्रभुमी "अब्राहामम आं कली टीबाक्म कों, मटीबाक्म" दे मिम्शा "अब्राहाम" दे ब्रेत्ता बाक्त। अब्राहाममी "गो एक बाक्ती" दे परमप्रभु कली मदा बाक्त। प्रस्थान १५ः२५; प्रस्थान १६ः४; प्रस्थान २०ः२०; ब्यवस्था ८ः२; ब्यवस्था १३ः४; न्यायाधीस २ः२२; हिब्रू ११ः१७; याकूब १ः१३ 2 मिनु मेकोमी "इ तौ लतो। का ला बाक्शो दाक्शो इ तौ इसहाक लतो। मिनु मोरीयाह रागी लावो। मेकेर लशा, इ तौ कली चोशा चढ़ेयी। तेको डांडाम चढ़ेचा माल्नेवे, गो इ कली कोंइनन" देंमाक्त।
3 मिनु अब्राहाम सुनी कना बोक्शा, चढ़ेतीकेम चोचा कली शी चेश्शा, आ गधा ठीक पवा बाक्त। मिनु ठिटा निक्शी नु आ तौ इसहाक कली लाइश्शा, परमप्रभुमी देंशो पहाड लमा बाक्त। 4 लमा लमा नाक्त सां नोले परमप्रभु आ देंशो बाक्तीके ङोन रे तवा बाक्त। 5 मिनु अब्राहाममी आ गेय पाइब निक्शी आस कली "एकेर गधा नु बाक्कीसे। गो आं तौ नु मिरी आइक्था लशा, चढ़ेशा, इस बाक्तीक लेत्नस्कु" देंमाक्त। 6 मिनु अब्राहाममी चोशा चढ़ेतीक शी इसहाक कली कुरपदा बाक्त। मिनु मी नु चुक्ब आंमा कुरा बाक्त। मोपा निम्फा लसा बाक्त। 7 मिनु इसहाकम आ आफ कली "आं आफ" देंमाक्त। मिनु अब्राहाममी "गो नेंता" देंमाक्त। मिनु इसहाकमी "गो मी नु शी ला कुरशा गाक्तस, चोशा चढ़ेतीक पाठा चहिं ते बाक्म?" दे हिल्लो पवा बाक्त। 8 मिनु अब्राहाममी "चोशा चढ़ेतीक पाठा परमप्रभुमी गेब" देंमाक्त। मोपा निम्फा लसा बाक्त।
19 मिनु अब्राहाम मेकेर रे लशा, आ गेय पाइब निक्शी आस रिम्तीके लेस्सा बाक्त। मिनु ग्रुम्शा, बेयर-शेबा माइक्तीकेम लमा बाक्त। मिनु अब्राहाम मेक उइ बाक्माक्त।
20 मिनु मेको नोले मुरुमी अब्राहाम कली "मिल्कामी यो इन लोक्ब नाहोर रे पा आल थिप्तु। उत्पत्ती ११ः२९ 21 आ ङोंइती जरमेशो तौ ऊज, आ लोक्ब बूज, अराम आ आफ केमुएल, 22 केसेद, हाजो, पिल्दाश, यिदलाफ नु आ कान्छा बेथुएल बाक्नीम। 23 बेथुएल चहिं रेबेका आ आफ बाक्त। मिल्कामी अब्राहाम आ लोक्ब नाहोर के ८ जना तौ थिप्तु। उत्पत्ती २४ः१५ 24 नाहोर आ कान्छी मीश आ नें रूमा बाक्माक्त। मेकोमी तेबाह, गाहाम, ताहाश नु माकाह थिमाक्त" देंमाक्त।
